Erik Tysse

Erik Tysse (født 1980) er en norsk kappgjenger.

 Meritter 
Han har vunnet 25 NM-gull og seks kongepokaler. I 2006- og 2007-sesongen var Tysse blant de ti fremste i de store internasjonale mesterskapene.

Hans beste internasjonale plassering var femteplassen på 50 km kappgang i VM i friidrett i Osaka i 2007 og femteplassen på 50 km i OL i Beijing. I 2007-sesongen ble Tysse dessuten nummer to sammenlagt i IAAF Race Walking Challenge.

I VM i friidrett 2009 kom han på syvendeplass på 20 km.

Den 20. juli 2010 ble det fastslått at han hadde avgitt positivt dopingprøve, av stoffet CERA, et tredjegenerasjons EPO-stoff. Erik Tysse nektet for dette og mente utslaget kunne skyldes det ekstra jerninntaket han brukte når han trente i høyden.

 Privat 
Erik er yngre bror av kappgjengeren Kjersti Tysse Plätzer og Marianne Tysse. Tysse blir trent av sin svoger tyske Stephan Plätzer. Han konkurrerer for IL Norna-Salhus og er bosatt på Søfteland. Tysses idol er Jefferson Pérez. Erik Tysse er 1,90 meter høy og veier 63 kg.

 Doping 
20. juli 2010 hasteinnkalte Norges Friidrettsforbund til en ekstraordinær pressekonferanse hvor de skulle presentere en nyhet "av høy viktighet", kun seks dager før EM i friidrett. Nyheten viste seg å være at Erik Tysse hadde avlagt positiv urinprøve til IIAF etter et løp i Giovanni i Italia i mai. Både A- og B-prøven var positive, og innholdt rester av CERA, et tredjegenerasjons bloddopingpreparat, også kjent som EPO. CERA er et syntetisk stoff som kroppen ikke kan produsere uten tilførsel av eksterne substanser.

Erik Tysse bedyret sin uskyld, og mente at dopinganklagene var grunnløse. Hans advokat Gunnar Martin Kjenner, presenterte teorien om at et høyt inntak av jern i Tysses høydetrening kan ha ført at av hans EPO-nivå manipuleres.http://www.vg.no/sport/friidrett/artikkel.php?artid=10079927 Han fortalte at Tysse ønsket å rekonstruere treningen og kostholdet i forkant av løpet der han ble dopingtatt, for å bevise at dette kunne være et realistisk scenario. Dette ble imidlertid avslått av både Antidoping Norge og IAAF. Kjenner satte også spørsmålstegn ved analysemetoden og analysegjennomføringen fra IAAFs side.http://www.dagbladet.no/2010/07/20/sport/friidrett/ronny_nilsen/12642145/

Helge Oftebro var hentet inn av Tysse som medisinsk spesialist. Han var til stede på pressekonferansen for å gi Tysses kritikk mot IAAF faglig tyngde. Hans argumentasjon gikk ut på at testen som felte Tysse var svært kompleks, samt at feilmarginen er uviss i størrelse på dette tidspunktet. Han uttalte også at «Denne testmetoden er ingen Rolls-Royce innen dopingtester». Oftebro la også vekt på at det var enkelte motstridende faktorer i dopingresultatene. Blant annet var Tysses EPO-nivåer normale, mens APO-nivåene var unormale. På spørsmål om hvordan CERA kan komme inn i blodstrømmen uten doping, svarte Oftebro at han ikke hadde noe godt svar, og at «Det var deres felles dilemma».

Tysse ble utestengt i to år som følge av dopingdommen. Dagen etter at dommen var ferdig sonet, kvalifiserte han seg til sommer-OL 2012 i London i et løp arrangert av lokalklubben Os. Det var den siste sjansen til å klare OL-kravet, og konkurransen ble arrangert av familie og venner spesielt med tanke på å få Tysse kvalifisert til OL.Tysse klarte OL-kravet, NRK, 8. juli 2012 

Under sommer-OL 2012 i London forsvarte Tysse tidligere dopingtatte utøveres rett til å konkurrere i OL, fordi reglene nå tillater det.Slik besvarte Tysse rekken av doping-spørsmål, VG, 2. august 2012

 Referanser 

 Eksterne lenker 


Kategori:Norske kappgjengere
Kategori:Deltakere for Norge under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Dopingsaker i friidrett
Kategori:Personer fra Os kommune i Hordaland
Kategori:Deltakere for Norge under VM i friidrett 2015
Kategori:Fødsler i 1980
Kategori:Deltakere for Norge under VM i friidrett 2013
Kategori:Deltakere for Norge under VM i friidrett 2009
Kategori:Deltakere for Norge under VM i friidrett 2007
Kategori:Deltakere for Norge under VM i friidrett 2005
Kategori:Deltakere for Norge under VM i friidrett 2003
Kategori:Kongepokalvinnere i kappgang
Kategori:Deltakere for Norge under EM i friidrett 2002